**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 12. jūnijā Nr. 306**

(protokols Nr. 10, 9. p.)

**Par traktora piekabes – cisternas pārdošanu par brīvu cenu**

Dzelzavas pagasta pārvaldes bilancē ir inventārs – traktora piekabe, cisterna MZT-6, reģistrēta Valsts tehniskās uzraudzības aģentūrā ar Nr. P2668LN, apliecības reģ. Nr. A440028, inventāra Nr. Dzel-00891. Cisterna ir tehniski nolietojusies, nefunkcionējoša un tai nav pielietojuma pagasta ikdienišķo uzdevumu izpildē.

Pagasta pārvaldes priekšlikums ir pārdot cisternu par brīvu cenu – 200,00 EUR un izslēgt to no pašvaldības inventāra bilances. Brīvā cena pamatojama ar līdzīgām tirgū pieejamām cisternām, apzinoties tās slikto tehnisko stāvokli un būtiskāko ieguvumu – tai ir spēkā esoši dokumenti. Nesekmīgas pārdošanas gadījumā cisterna tiks nodota utilizācijai metāllūžņu pārstrādes uzņēmumā (ieņēmumi aptuveni 40 EUR).

Noklausījusies sniegto informāciju, ņemot vērā 12.06.2025. Finanšu un attīstības komitejas atzinumu, atklāti balsojot**: PAR – 13** (Agris Lungevičs, Aivis Masaļskis, Andris Dombrovskis, Andris Sakne, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Pārdot inventāru – traktora piekabi, cisternu MZT-6, reģistrēta VTUA reģ. Nr. P2668LN, apliecības reģ. Nr. A440028, inventāra Nr. Dzel-00891, par brīvu cenu 200,00 EUR.
2. Izslēgt 1. punktā minēto inventāru no pašvaldības grāmatvedības bilances.

Domes priekšsēdētājs A. Lungevičs

*Kalniņš 28308227*